L 42/10
SK
Úradný vestník Európskej únie
23.2.2022
(5)
Príloha k vykonávaciemu rozhodnutiu (EÚ) 2021/641 bola nedávno zmenená vykonávacím rozhodnutím Komisie (EÚ) 2022/198 (4) v nadväznosti na výskyt ohnísk vysokopatogénnej aviárnej influenzy v prípade hydiny alebo vtákov chovaných v zajatí v Bulharsku, Nemecku, Španielsku, Francúzsku, Maďarsku, Holandsku, Poľsku a Portugalsku, čo bolo potrebné zohľadniť v uvedenej prílohe.
(6)
Od dátumu prijatia vykonávacieho rozhodnutia (EÚ) 2022/198 Česko, Dánsko, Nemecko, Španielsko, Francúzsko, Taliansko, Holandsko, Poľsko a Portugalsko oznámili Komisii výskyt ďalších ohnísk vysokopatogénnej aviárnej influenzy podtypu H5N1 v zariadeniach, kde sa držala hydina alebo vtáky chované v zajatí a ktoré sa nachádzajú v oblastiach uvedených v prílohe k danému vykonávaciemu rozhodnutiu alebo mimo nich.
(7)
Výskyt ohniska vysokopatogénnej aviárnej influenzy podtypu H5N1 v chove hydiny alebo iných vtákov chovaných v zajatí Komisii oznámilo aj Rumunsko v kraji Ialomița.
(8)
Navyše oznámilo Komisii výskyt ohniska vysokopatogénnej aviárnej influenzy podtypu H5N1 v zariadení, v ktorom sa držala hydina alebo vtáky chované v zajatí, aj Spojené kráľovstvo, pokiaľ ide o Severné Írsko.
V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“), a najmä s článkom 5 ods.
4 protokolu o Írsku/Severnom Írsku v spojení s prílohou 2 k uvedenému protokolu sa po ukončení prechodného obdobia stanoveného v dohode o vystúpení na Spojené kráľovstvo a v ňom, pokiaľ ide o Severné Írsko, uplatňuje nariadenie (EÚ) 2016/429, ako aj akty Komisie, ktoré sú na ňom založené.
Preto sa v Spojenom kráľovstve, pokiaľ ide o Severné Írsko, uplatňujú núdzové opatrenia stanovené vo vykonávacom rozhodnutí (EÚ) 2021/641.
(9)
Príslušné orgány Česka, Dánska, Nemecka, Španielska, Francúzska, Talianska, Holandska, Poľska, Portugalska, Rumunska a Spojeného kráľovstva, pokiaľ ide o Severné Írsko, prijali potrebné opatrenia na kontrolu chorôb požadované v súlade s delegovaným nariadením (EÚ) 2020/687 vrátane zriadenia ochranných pásiem a pásiem dohľadu okolo uvedených ohnísk.
(10)
Komisia preskúmala opatrenia na kontrolu chorôb, ktoré prijalo Česko, Dánsko, Nemecko, Španielsko, Francúzsko, Taliansko, Holandsko, Poľsko, Portugalsko, Rumunsko a Spojené kráľovstvo, pokiaľ ide o Severné Írsko, a to v spolupráci s uvedenými členskými štátmi a Spojeným kráľovstvom, pokiaľ ide o Severné Írsko, a s uspokojením konštatuje, že hranice ochranných pásiem a pásiem dohľadu v Česku, Dánsku, Nemecku, Španielsku, Francúzsku, Taliansku, Holandsku, Poľsku, Portugalsku, Rumunsku a Spojenom kráľovstve, pokiaľ ide o Severné Írsko, ktoré zriadili príslušné orgány uvedených členských štátov a Spojeného kráľovstva, pokiaľ ide o Severné Írsko, sú v dostatočnej vzdialenosti od zariadení, v ktorých boli potvrdené nedávne výskyty ohnísk vysokopatogénnej aviárnej influenzy.
(11)
V prílohe k vykonávaciemu rozhodnutiu (EÚ) 2021/641 nie sú v prípade Rumunska v súčasnosti uvedené žiadne oblasti ako ochranné pásma a v prípade Spojeného kráľovstva, pokiaľ ide o Severné Írsko, žiadne oblasti uvedené ako ochranné pásma a pásma dohľadu.
(12)
S cieľom predísť akémukoľvek zbytočnému narušeniu obchodu v rámci Únie a vyhnúť sa vytváraniu neodôvodnených prekážok obchodu zo strany tretích krajín je nevyhnutné, aby sa na úrovni Únie v spolupráci s Českom, Dánskom, Nemeckom, Španielskom, Francúzskom, Talianskom, Holandskom, Poľskom, Portugalskom, Rumunskom a Spojeným kráľovstvom, pokiaľ ide o Severné Írsko, urýchlene vymedzili ochranné pásma a pásma dohľadu zriadené uvedenými členskými štátmi a Spojeným kráľovstvom, pokiaľ ide o Severné Írsko, a to v súlade s delegovaným nariadením (EÚ) 2020/687.
(13)
Preto by sa oblasti uvedené za Česko, Dánsko, Nemecko, Španielsko, Francúzsko, Taliansko, Holandsko, Poľsko, Portugalsko a Rumunsko v prílohe k vykonávaciemu rozhodnutiu (EÚ) 2021/641 mali zmeniť.
(14)
Okrem toho by sa v prílohe k vykonávaciemu rozhodnutiu (EÚ) 2021/641 v prípade Rumunska malo uviesť ochranné pásmo a v prípade Spojeného kráľovstva, pokiaľ ide o Severné Írsko, ochranné pásma a pásma dohľadu.
(4) Vykonávacie rozhodnutie Komisie (EÚ) 2022/198 z 9. februára 2022, ktorým sa mení príloha k vykonávaciemu rozhodnutiu (EÚ) 2021/641 o núdzových opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v.
EÚ L 31, 14.2.2022, s. 56).